
1. Izglītības iestādes vispārīgs raksturojums

1.1. Izglītības iestādes misija – Īstenot kvalitatīvu, pieejamu pirmsskolas izglītību, balstoties vispārcilvēciskajās vērtībās, bagātinot bērna dvēseli un veicinot fizisko attīstību.
1.2. Izglītības iestādes vīzija – Izglītojamais- radoša, droša garīgi bagāta, fiziski vesela un sociāli aktīva personība.
1.3. Izglītības iestādes vērtības – atbildība, sadarbība.

1.4. Izglītības iestādes izvirzītās audzināšanas darba prioritātes trim gadiem- 
1.Stiprināt bērna piederību ģimenei, iestādei, pilsētai un Latvijas valstij, iedzīvinot nacionālās un kopīgās vērtības.
2.Attīstīt tikumisku, atbildīgu un rīcībspējīgu personību, vērtības un tikumus īstenojot ikdienas rīcībā.
3. Veicināt katra bērna individuālo izaugsmi, pašizpausmi un radošumu, mērķtiecīgi sadarbojoties ar ģimeni.

1.5. Izglītojamo skaits un īstenotās izglītības programmas 2025./2026. mācību gadā:
	Izglītības programmas nosaukums 

	Izglītības
programmas 
kods
	Izglītojamo skaits, uzsākot mācību gadu
	Izglītojamo skaits, noslēdzot mācību gadu

	Piezīmes

	Pirmsskolas izglītības programma
	0101 11 11
	113
	115
	



1.6. Informācija par izglītojamo iemesliem izglītības iestādes maiņai un/vai mācību pārtraukšanai izglītības programmā:
	Izglītības programmas nosaukums 

	Izglītojamo 
skaits
	Pamatojums/ iemesli izglītības iestādes maiņai un mācību pārtraukšanai izglītības programmā
	Secinājumi par izglītojamiem, kuri uzsākuši vai pārtraukuši mācības izglītības iestādē

	0101 11 11
	3
	1 - Izglītības iestādes maiņa.
	2025./2026. mācību gada otrajā pusgadā iestādē uzņemti 2 izglītojamie.

	
	
	
	

	
	
	
	



1.7. Personāla nodrošinājums: 
	Informācija
	Skaits
	Komentāri (nodrošinājums un ar to saistītie izaicinājumi, pedagogu mainība u.c.)

	Ilgstošās vakances izglītības iestādē (vairāk kā 1 mēnesi) mācību gadā
	
	Izglītības iestādē nav ilgstošu pedagogu vakanču un biežas kadru mainības.

	Izglītības iestādē pieejamais atbalsta personāls izglītības iestādē mācību gadā
	1
	skolotājs-logopēds ( 1,1 likme),
medicīnas māsa ( 0,65 likmes).
Nepieciešamības gadījumā izglītojamajiem un viņu ģimenēm, kā arī iestādes darbiniekiem, ir pieejamas pašvaldības iestādes Jelgavas izglītības pārvalde - atbalsta speciālistu konsultācijas, Jelgavas pamatskolas “Valdeka” attīstības atbalsta centra konsultācijas.




2. Iestādes pašvērtēšanā izmantotās metodes

	Metodes
	Komentāri

	Intervijas un sarunas
	Sarunas ar skolotājiem, skolotāju palīgiem, vecākiem.

	Aptaujas
	Mācību gadā veiktas 2 aptaujas iestādes personālam un vecākiem.

	Mācību stundu/nodarbību vērošana
	Regulāri veikts grupu pedagogu darba vērojums:
16 pedagogu savstarpējie vērojumi.
6 administrācijas pedagoģiskā procesa vērojumi.
10 vērotas nodarbības studiju prakses ietvaros. 
4 pilsētas metodiķu pedagoģiskā procesa vērojumi. 

	Dokumentu un informācijas analīze
	Aptaujas anketas, izglītojamo mācību sasniegumu vērtēšana skolvadības sistēmā E-klase, attīstības dinamikas analīze;
Koplietoti individuālie mācību plāni, metodiskie materiāli, pedagogu darba grafiki tiešsaistes dokumentā;
Steidzamai ikdienas informācijas apmaiņai ir izveidota darbinieku Whatsapp grupa;
Individuālās sarunas ar darbiniekiem un/vai grupu komandām. Izglītojamo apmeklējuma izvērtējums, mācību gada pirmā un otrā pusgada pedagoģiskā darba izvērtējums, izglītojamo sasniegumu vērtējumi, atbilstoši  MK noteikumiem 453 veikta bērnu spēju novērtēšana, iestādes padomes vecāku vērtējums.

	Situāciju analīze ar dažādām mērķgrupām
	Situāciju analīze atbalsta komandā: individuālo mācību apguves plānu izstrāde, izglītojamo valodas un runas izvērtēšanas analīze, u.c.  
Kolektīvā modelēta rīcība trauksmes situācijā. 
Pozitīvās disciplinēšanas metožu pielietošana problēmsituāciju risināšanā – uzvedības problēmas, mācīšanās grūtības.
2 grupu sadarbības modeļu vērtēšana, problēmsituāciju risināšana – komandu sarunas ar administrāciju, atbalsta nodrošināšana. 

	Tīmekļvietnes un komunikācijas sociālajos medijos analīze
	Iestādes “Facebook” profils  https://www.facebook.com/profile.php?id=100070044219656,
 mājas lapa www.gaismina.lv  

	Attālināto mācību organizācijas un īstenošanas izpēte
	-

	Cita
	-



3. Izglītības iestādes izvirzītās darba prioritātes 

1. 
2. 
3. 
2. 
3. 
3.1. Izglītības iestādes izvirzītās darba prioritātes 2025./2026.mācību gadam:
	Darba prioritātes
	Sasniedzamie rezultāti kvantitatīvi un kvalitatīvi
	Norāde par uzdevumu izpildi 
(Sasniegts/daļēji sasniegts/ Nav sasniegts) un komentārs

	Pilnveidot pedagogu zināšanas un prasmes par rakstītprasmes attīstības posmiem, metodēm un mācību materiāliem, lai sekmētu bērnu valodas un rakstītprasmes iemaņu attīstību atbilstoši vecumposmam
	a) kvalitatīvi
Pedagogi izprot bērna rakstītprasmes attīstības posmus un to nozīmi dažādos vecumposmos.
Pedagogi mērķtiecīgi izvēlas un izmanto bērna vecumam, attīstības līmenim un individuālajām vajadzībām atbilstošas rakstītprasmes attīstības metodes.
Mācību procesā tiek izmantoti bērna attīstībai atbilstoši un saistoši mācību materiāli.
Rakstītprasmes attīstība tiek dabiski integrēta ikdienas rotaļnodarbībās un citās bērna aktivitātēs.
Pedagogi regulāri vēro un izvērtē bērnu valodas un rakstītprasmes attīstību un, balstoties uz iegūto informāciju, pielāgo mācību procesu.
Bērniem tiek nodrošināta pozitīva un attīstību veicinoša mācību pieredze, kas sekmē interesi par valodu, rakstīšanu un lasīšanu.
Pedagogi savstarpēji dalās pieredzē un pārņem metodes rakstītprasmes attīstības veicināšanai.
	 Daļēji sasniegts.
Iestādē, mazajās mācīšanās grupās, tika pētīta rakstītprasmes attīstība pa vecumposmiem, pirmajā pusgadā I vecumposms, otrajā pusgadā II un III vecumposmu. Tika izveidota tiešsaistes dokumentu mape, kurā ievietoti skolotāju veiktā pētījuma materiāli https://ej.uz/vivx.
Metodiskajās sapulcēs tika prezentēti izveidotie mācību materiāli un to praktiskais pielietojums. Materiāli ir brīvi pieejami pielietošanai mācību procesā, kurus izmanto 60% pedagogu.

Vienlaikus nepieciešams turpināt 40% pedagogu profesionālo pilnveidi un stiprināt vienotu, mērķtiecīgu pieeju rakstītprasmes attīstības veicināšanai.


	
	b) kvantitatīvi
100% pedagogu piedalās profesionālās pilnveides pasākumā par rakstītprasmes attīstības posmiem, metodēm un mācību materiāliem.
Vismaz 60% pedagogu ikdienas darbā mērķtiecīgi izmanto apgūtās metodes un vecumposmam atbilstošus mācību materiālus.
60% grupās tiek nodrošinātas vecumposmam atbilstošas aktivitātes valodas un rakstītprasmes attīstībai.
Vismaz 65% bērnu uzrāda pozitīvu attīstības dinamiku valodas un rakstītprasmes prasmēs atbilstoši savam vecumposmam un individuālajām spējām.
Vismaz 2 reizes gadā tiek izvērtēta bērnu valodas un rakstītprasmes attīstības dinamika un iegūtie rezultāti izmantoti turpmākā mācību procesa plānošanā.
Mācību gada otrajā pusgadā  pedagogi dalās pieredzē par rakstītprasmes attīstības metodēm un materiāliem.
	Daļēji sasniegts.
Veicināt apgūto metožu mērķtiecīgu un regulāru izmantošanu ikdienas mācību procesā.
Pilnveidot vecumposmam un bērnu individuālajām vajadzībām atbilstošu valodas un rakstītprasmes aktivitāšu un materiālu klāstu.

	Veicināt iekļaujošu un kvalitatīvu mācību procesu, pilnveidojot skolotāju profesionālo sadarbību, daloties pieredzē un izmantojot diferencētas pieejas, kas atbalsta katra izglītojamā individuālās vajadzības un attīstību.
	a) kvalitatīvi
Pedagogi sadarbojas, dalās pieredzē un pārņem efektīvas pieejas no kolēģiem.
Pilnveidojusies pedagogu izpratne un prasmes par iekļaujošu, diferencētu un individualizētu mācību procesu.
Pedagogi mērķtiecīgi pielāgo rotaļnodarbību metodes, uzdevumus, materiālus un vidi bērnu individuālajām vajadzībām.
Bērniem tiek nodrošinātas vienlīdzīgas iespējas iesaistīties mācību procesā un attīstīties atbilstoši savām spējām.
Pedagogi vēro un izvērtē bērnu attīstību, izmantojot iegūto informāciju turpmākā mācību procesa plānošanā.
Veicināta sadarbība starp pedagogiem, atbalsta speciālistiem un bērnu likumiskajiem pārstāvjiem individuālā atbalsta nodrošināšanā.
Iestādē nostiprinājusies vienota izpratne par iekļaujošu un bērna individuālajai izaugsmei vērstu mācību procesu.
	Daļēji sasniegts.
16 pedagogu savstarpējās pieredzes apmaiņas mācību gadā. 
Iestādes savstarpējas pieredzes apmaiņas tiešsaistes dokuments – ideju krātuve - “Kvalitātes kritēriji” : https://ej.uz/ensg ,  https://ej.uz/73uz .
Skudriņu grupā, pamatojoties uz izglītojamo  vērojumiem, tika konstatēta atbalsta nepieciešamība grupas komandai pozitīvās disciplinēšanas metožu ieviešanā un pielietošanā ikdienā. Tika organizētas grupas komandas konsultācijas ar atbalsta speciālistiem – Jelgavas pamatskolas “Valdeka” attīstības centrs, Jelgavas izglītības pārvaldes speciālistiem. Pēc konsultācijām un saņemtā atbalsta grupai tika piesaistīts papildus skolotāja palīgs.

	
	b) kvantitatīvi
100% pedagogu iesaistās profesionālās sadarbības un pieredzes apmaiņas aktivitātēs.
Vismaz 2 reizes gadā tiek organizēta pedagogu pieredzes apmaiņa vai savstarpēja mācīšanās.
Vismaz 60% pedagogu ikdienas darbā izmanto diferencētas vai individualizētas pieejas atbilstoši bērnu vajadzībām.
60% grupās tiek plānotas un īstenotas bērnu individuālajām vajadzībām atbilstošas mācību aktivitātes.
Vismaz 65% bērnu uzrāda pozitīvu attīstības dinamiku atbilstoši savām individuālajām spējām un vajadzībām.
Tiek izvērtēta pedagogu sadarbības un izmantoto diferencēto pieeju efektivitāte pamatojoties uz “Kvalitātes kritērijiem” un nodarbību vērojumiem.
	 Daļēji sasniegts.
Nodarbību vērojumi apliecina, ka 60% pedagogi izmanto darbā izmanto diferencētas vai individualizētas pieejas atbilstoši bērnu vajadzībām.
No 115 izglītojamajiem 23 izglītojamajiem (20%) tika nodrošināts logopēdiskais atbalsts, un 100% šo izglītojamo vecākiem tika nodrošinātas konsultācijas par bērna valodas attīstību, nepieciešamo atbalstu un logopēda nodarbībām.
Valodas mācību jomā 50% bērnu 6 gadīgo vecuma grupā, kuriem noteikts atbalsts un ir pedagoģiski medicīniskās komisijas atzinums, (3 no 6 bērniem) uzrāda prasmju izaugsmi 100% no visiem vērtētajiem valodas sasniedzamajiem rezultātiem (no S (sācis) uz T (turpina) vai A (apguvis)).   Lielākais progress vērojams runas intonāciju lietojumā, skaņu un burtu atpazīšanā, lasītprasmē un rakstīšanā, kur vairums bērnu no sākuma līmeņa S (sācis) vai T (turpina) ir sasnieguši līmeni A (apguvis) vai T (turpina).
Matemātikas mācību jomā  50% bērnu 6 gadīgo vecuma grupā, kuriem noteikts atbalsts un ir pedagoģiski medicīniskās komisijas atzinums, (3 no 6 bērniem) uzrāda prasmju pieaugumu 100% no vērtētajām matemātikas prasmēm, pārejot no sākotnējā līmeņa S (sācis) un T(turpina) uz līmeni T (turpina) vai A (apguvis). 16,7% bērnu (1 no 6 bērniem) uzrāda prasmju pieaugumu 87,5% apmērā. Lielākais prasmju pieaugums novērojams ritmisko rindu veidošanā, ģeometrisko figūru pazīšanā, skaitļu un ciparu atpazīšanā, kā arī telpiskajā orientācijā, kur bērni no līmeņa S (sācis)/ T(turpina) ir pakāpušies uz augstāko līmeni A (apguvis).

	Veidot pozitīvu, drošu un sadarbībā balstītu izglītības vidi, kurā bērni un pieaugušie apgūst un praktizē cieņpilnas attiecības, konstruktīvu uzvedību un efektīvus problēmsituāciju risināšanas paņēmienus.
	a) kvalitatīvi
Iestādē ir izveidota pozitīva, droša un emocionāli labvēlīga vide, kurā bērni un pieaugušie jūtas pieņemti un respektēti, īstenojot “Bērniem drošs un draudzīgs bērnudārzs” principus.
Ikdienas saskarsmē tiek ievērotas cieņpilnas komunikācijas un savstarpējās sadarbības normas.
Pedagogi mērķtiecīgi māca bērniem atpazīt un paust emocijas, uzklausīt citus un risināt konfliktus konstruktīvā veidā.
Bērni tiek rosināti uzņemties atbildību par savu rīcību un izvēlēties situācijai atbilstošu uzvedību.
Pieaugušie kā pozitīvs paraugs demonstrē cieņpilnu komunikāciju un mierīgu, konstruktīvu problēmsituāciju risināšanu.
Konfliktsituācijas tiek risinātas savlaicīgi, ievērojot bērna intereses un vajadzības, veicinot savstarpēju sapratni.
Iestādē nostiprinās vienota izpratne par cieņpilnu uzvedību, sadarbību un emocionāli drošas vides veidošanu.
Bērni patstāvīgāk izmanto apgūtos paņēmienus emociju regulēšanai, sadarbībai un problēmsituāciju risināšanai.
	Daļēji sasniegts
2025./2026. mācību gadā Iestādē notika personāla psiholoģijas prakses studentes Zanes Mucenieces pētījums par organizācijas kultūru kurā pieaugušie un bērni apgūst un praktizē cieņpilnas attiecības, konstruktīvu uzvedību un efektīvus problēmsituāciju risināšanas paņēmienus.
100% pedagogi un skolotāju palīgi piedalījās pētījumā. Novērošanas analīzes dati liecina par augstu psiholoģisko klimatu 70% grupu komandās, kas veicina kvalitatīvu pedagoģisko darbu. Vienlaikus konstatēts nepietiekams sadarbības un savstarpējā atbalsta līmenis 30% grupu komandās , tādēļ nepieciešams mērķtiecīgi stiprināt pedagogu sadarbības prasmes un komandas darbu. 
Grupu telpās izvietotas atgādnes, piktogrammas un grupu iekšējās kārtības noteikumi, kas veicina pozitīva mikroklimata veidošanu.


	
	b) kvantitatīvi
100% pedagogu un darbinieku ievēro iestādē noteiktās cieņpilnas komunikācijas un sadarbības normas.
100% grupās regulāri tiek īstenotas aktivitātes bērnu emocionālās kompetences, sadarbības un konfliktu risināšanas prasmju attīstīšanai.
Vismaz 80% bērnu vecumam atbilstošā līmenī spēj atpazīt un paust savas emocijas, uzklausīt citus un izmantot konstruktīvus konfliktu risināšanas paņēmienus.
100% pedagogu un darbinieku piedalās profesionālās pilnveides vai pieredzes apmaiņas aktivitātēs par emocionālo drošību, cieņpilnu komunikāciju un uzvedības vadību.
100% konstatēto konfliktsituāciju tiek pārrunātas un nepieciešamības gadījumā risinātas, iesaistot atbildīgos pedagogus un atbalsta speciālistus.
Regulāri tiek izvērtēta bērnu emocionālā labizjūta, savstarpējās attiecības un drošības situācija grupās.
Vismaz 80% bērnu novērojama pozitīva dinamika emociju regulēšanas, sadarbības un problēmsituāciju risināšanas prasmēs.
	Daļēji sasniegts.
Iestādē nostiprinājusies cieņpilnas komunikācijas un sadarbības kultūra. Bērniem un pieaugušajiem tiek nodrošināts atbalsts emocionāli drošas vides veidošanā un konstruktīvā problēmsituāciju risināšanā-grupu noteikumi, emociju kartītes ikdienas sarunas par situācijām, konfliktsituāciju risināšanas paņēmieni.
Pedagogu aptaujā 100% respondentu norādījuši, ka Iestādē pilnībā valda savstarpēja cieņa un sadarbība neatkarīgi no amata.
Tehnisko darbinieku aptaujā 61,5% respondentu norādījuši, ka Iestādē pilnībā valda savstarpēja cieņa un sadarbība neatkarīgi no amata, 38,5% respondentu norāda, ka drīzāk jā.
Vecāku aptaujā 66.2%  respondentu norāda, ka bērniem ir nodrošināta vienlīdzīga un iekļaujoša mācību vide, 31,2% respondentu norāda, ka drīzāk jā un 2,6% norāda, ka drīzāk nē.

Iestādē ir izstrādāta vienota kārtība atbalsta pasākumiem izglītojamajiem: https://ej.uz/b2dj , https://ej.uz/b72k .

	Veidot pozitīvu, uzticībā un atklātā komunikācijā balstītu sadarbību ar bērnu vecākiem, lai sekmētu bērnu harmonisku attīstību, izglītības kvalitāti un vienotu izpratni par audzināšanas un izglītošanas mērķiem.


	a) kvalitatīvi
Starp iestādi un bērnu likumiskajiem pārstāvjiem veidojas uz uzticēšanos, cieņu un atklātu komunikāciju balstīta sadarbība.
Bērnu likumiskie pārstāvji savlaicīgi saņem informāciju par bērna attīstību, sasniegumiem, vajadzībām un izglītības procesu.
Pedagogi un bērnu likumiskie pārstāvji sadarbojas, lai nodrošinātu bērna individuālajām vajadzībām atbilstošu atbalstu un veicinātu viņa harmonisku attīstību.
Bērnu likumiskie pārstāvji tiek uzklausīti, viņu viedokļi un priekšlikumi tiek ņemti vērā iestādes darba pilnveidē.
Iestādē ir vienota izpratne par bērna audzināšanas, izglītošanas un attīstības mērķiem, veicinot saskaņotu rīcību starp ģimeni un pirmsskolu.
Sadarbība ar bērnu likumiskajiem pārstāvjiem ir mērķtiecīga un vērsta uz bērna labizjūtu, attīstību un izglītības kvalitāti.
Vecāki jūtas uzklausīti, iesaistīti un līdzatbildīgi bērna attīstības un izglītošanas procesā.
Iegūtā vecāku atgriezeniskā saite tiek analizēta un izmantota iestādes darba un sadarbības ar ģimenēm pilnveidei.
b) kvantitatīvi
80% bērnu likumisko pārstāvju iesaistās iestādes organizētajās sadarbības un informācijas apmaiņas aktivitātēs.
Vismaz 2 reizes gadā tiek organizētas vecāku un pedagogu tikšanās, individuālās sarunas vai citas sadarbības aktivitātes par bērnu attīstību, audzināšanu un izglītošanu.
Vismaz 80% bērnu likumisko pārstāvju sniedz atgriezenisko saiti par iestādes darbu, bērna attīstību un sadarbību ar ģimeni.
100% bērnu likumisko pārstāvju tiek nodrošināta savlaicīga informācija par bērna attīstību, sasniegumiem, vajadzībām un būtiskām aktualitātēm.
100% gadījumu, kad bērnam nepieciešams papildu atbalsts, tiek nodrošināta sadarbība starp pedagogiem, atbalsta speciālistiem un bērna likumiskajiem pārstāvjiem.
Vismaz 80% bērnu likumisko pārstāvju aptaujās norāda, ka sadarbība ar iestādi ir atvērta, cieņpilna un uz bērna interesēm vērsta.
Regulāri tiek apkopota un analizēta vecāku atgriezeniskā saite un tās rezultāti izmantoti iestādes darba pilnveidē.
	Sasniegts.
Izveidota uz uzticēšanos un sadarbību balstīta partnerība ar bērnu likumiskajiem pārstāvjiem. Nodrošināta regulāra informācijas apmaiņa un vecāku iesaiste, veicinot vienotu izpratni par bērna attīstības un izglītošanas mērķiem.
Vecāku aptaujas anketā 98,7% respondentu norāda uz ļoti labu sadarbību ar iestādes personālu. 98,7% respondentu norāda, ka saņem savlaicīgu un saprotamu informāciju par iestādes aktualitātēm. 

Tika organizētas 61 individuālā saruna ar izglītojamo vecākiem (53%), lai vienotos par individuālo mācību apguves plānu īstenošanu, turpmāko sadarbību un informētu par bērna attīstību dinamikā.
Atvērto durvju dienā piedalījās 23 vecāki (20%).
Tika organizētas 6 kopīgās grupu vecāku sapulces.

Organizēti 2 kopīgi pasākumi visām izglītojamo ģimenēm, lai stiprinātu piederību kopienai – Latvijas valsts svētki, pilsētas svētku gājiens.

Ģimenes tiek iesaistītas katras grupas ikdienas un svētku norisēs.




4. Kritēriju izvērtējums 
4. 

4.1. Kvalitātes kategorijas “Atbilstība mērķiem” elementa “Vienlīdzība un iekļaušana” stiprās puses un turpmākās attīstības vajadzības:

	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.1.1. 
	Izglītības iestādes darbībā un izglītības programmas īstenošanā un izglītības ieguvē iesaistīto izpratne par vienlīdzības un iekļaušanas aspektiem izglītībā

	Izglītības iestādes darbībā iesaistītajiem ir izpratne par vienlīdzības un iekļaušanas nozīmi izglītībā. 
Veidota sadarbība ar pilsētas atbalsta personālu:
· Psiholoģi Aigu Jankevicu, nodrošinot konsultatīvu atbalstu pedagogiem, vecākiem un iestādes vadībai.
Psiholoģe pieaicināta 2 vecāku sapulcēs, sniedzot informāciju un ieteikumus bērnu labbūtības un uzvedības jautājumos.
Organizēta individuāla konsultācija Skudriņu grupas pedagogiem, sniegta atgriezeniskā saite iestādes vadībai un ieteikumi turpmākā darba pilnveidei.
Pedagogiem un tehniskajam personālam novadīti 2 darbsemināri “Pozitīvā disciplinēšana”, pilnveidojot izpratni par bērna vajadzībām, cieņpilnu attieksmi, vienlīdzīgu pieeju un iekļaujošas vides veidošanu.
· Jelgavas izglītības pārvaldes atbalsta speciālistiem Revitu  Zariņu-Deņisovu un Vitu Lūsi atbalsta sniegšanā Spārīšu grupas pedagogiem. 
	Veicināt pedagogu prasmes atpazīt un ievērot katra bērna individuālās vajadzības, spējas un attīstības tempu.
Pilnveidot mācību metodes un pieejas, lai nodrošinātu ikviena bērna aktīvu iesaisti izglītības procesā.


	4.1.2. 
	Izglītības iestādes izveidotā sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai

	Iestādē ir izveidota droša, iekļaujoša un bērnu attīstību veicinoša mācību vide nodrošinot vienlīdzīgas iespējas piedalīties izglītības procesā – izstrādāti 7 individuālie mācību apguves plāni un 23 izglītojamajiem sniegts logopēdiskais atbalsts.
Izglītības iestādē, iesaistot visas mērķgrupas, izstrādāti un tiek ievēroti kopīgi iekšējās kārtības un drošības noteikumi, nodrošinot vienotu un vienlīdzīgu prasību ievērošanu.
Izglītības iestādē izveidota sistēma fiziskās drošības apdraudējumu un uzvedības problēmu savlaicīgai identificēšanai, izvērtēšanai un novēršanai, nodrošinot bērniem drošu un iekļaujošu vidi.
Darbinieki zina kā rīkoties bērna uzvedības grūtību gadījumos, fiziskās drošības pārkāpumi un draudi tiek apkopoti un analizēti, tiek plānots preventīvais darbs, lai novērstu situāciju atkārtošanos, problēmsituācijās tiek iesaistītas visas nepieciešamās puses un speciālisti;
2025./2026. mācību gadā nodrošināta iekļaujoša mācību vide un vienlīdzīga attieksme, ņemot vērā katra izglītojamā individuālās vajadzības.
Iestādes organizācijas kultūrā tiek stiprinātas tādas vērtības kā cieņa, atbildība, sadarbība, empātija un vienlīdzība.

	
Pilnveidot pedagogu profesionālo kompetenci iekļaujošās izglītības īstenošanā, nodrošinot pieredzes apmaiņu, metodisko atbalstu un labās prakses pārņemšanu.



Pedagogu aptaujā 100% respondentu norāda, ka nodrošina ikvienam bērnam vienlīdzīgas iespējas, cieņpilnu attieksmi un atbalstu atbilstoši individuālajām vajadzībām.


Grupu komandu pārrunas un profesionālās sarunas par cieņu, atbildību, sadarbību un empātiju 2 reizes mācību gadā.
Situāciju un problēmsituāciju kopīga pārrunāšana, meklējot risinājumus, kas balstīti cieņpilnā komunikācijā – 2 grupu komandas.
Kolēģu darba un ieguldījuma novērtēšana, izceļot pozitīvus piemērus.
Vadības un pedagogu ikdienas rīcības modelēšana, demonstrējot cieņpilnu un atbildīgu attieksmi.


	4.1.3. 
	 Izglītības iestādes darbībā konstatēto izglītības kvalitātes risku identificēšana un izvērtēšana

	Sadarbojoties pedagogiem un iestādes vadībai, tiek regulāri apzināti un izvērtēti iespējamie izglītības kvalitātes riski, lai savlaicīgi pilnveidotu izglītības procesa norisi.
Izglītības kvalitātes risku izvērtēšanā tiek izmantoti dažādi informācijas avoti – pedagogu novērojumi, bērnu attīstības sasniegumu izvērtējums, vecāku atgriezeniskā saite un iestādes darba pašvērtējums.
Konstatētie riski tiek pārrunāti ar pedagogiem un atbalsta speciālistiem, meklējot piemērotus risinājumus izglītības kvalitātes uzlabošanai.
Lai identificētu un izvērtētu izglītojamo mācīšanās un attīstības vajadzības, Skudriņu grupas mācību procesa vērošanā tika pieaicināti speciālisti no Jelgavas pamatskolas “Valdeka” – attīstības centra, saņemti ieteikumi mācību procesa un darba organizācijas pilnveidei.
Izvērtējot izglītojamo individuālās vajadzības, nodrošināts nepieciešamais atbalsts izglītojamajiem. Iestādē ciešā sadarbībā ar vecākiem, bērniem tiek nodrošināts individuālais atbalsts, atbilstoši PMK noteiktajām mācīšanās vajadzībām.  
Izstrādāts pedagogu profesionālās pilnveides plāns pamatojoties uz mācību procesa vērošanā, izvērtēšanā un pašvērtēšanā konstatētajām pilnveides vajadzībām un iespējamiem izglītības kvalitātes riskiem, apgūstot tēmas par bērnu attīstību, iekļaujošo izglītību, speciālajām vajadzībām, pozitīvo disciplinēšanu, rakstītprasmi un logopēdisko atbalstu. 
-Bērnu attīstības vecuma posms no pusotra gada līdz septiņu gadu vecumam;
-Kā palīdzēt iekļauties bērniem, kuriem ir autiskā spektra traucējumi (AST);
-Kā palīdzēt bērniem, kuriem ir uzmanības deficīta un hiperaktivitātes traucējumi (UDHT);
-Rakstītprasmes un lasītprasmes apguve pirmsskolas vecumā;
-Bērnu pozitīvā disciplinēšana;
-Individuālie izglītības programmas apguves plāni un individuālie korekcijas plāni pirmsskolas izglītībā;
Metodiskajās sapulcēs, kas notiek vienu reizi mēnesī, pedagogi kopīgi pārrunā iegūto informāciju, dalās pieredzē un mācās cits no cita, pilnveidojot mācību procesa organizēšanu un atbalsta sniegšanu izglītojamajiem.
Pedagogi piedalījās ZRKAC rīkotajos profesionālās pilnveides pasākumos – “DIGIDIENA 2026” un pirmsskolas pedagogu plenērā “Ceļā uz lasītprasmi”, papildinot zināšanas un prasmes, kas nepieciešamas kvalitatīva un izglītojamo vajadzībām atbilstoša mācību procesa nodrošināšanai.
Iestādes vadība izmanto iegūto informāciju lēmumu pieņemšanā, darba plānošanā un izglītības procesa pilnveidē.
Iestādē tiek veicināta atbildīga un uz attīstību vērsta darba kultūra, kurā kvalitātes risku apzināšana tiek uztverta kā iespēja uzlabot iestādes darbību un nodrošināt bērniem kvalitatīvu pirmsskolas izglītību.
	Stiprināt pedagogu prasmes savlaicīgi atpazīt iespējamos riskus, kas saistīti ar bērnu attīstību, mācību procesu, labbūtību un drošību.
Pilnveidot datu un iegūtās informācijas izmantošanu kvalitātes risku izvērtēšanā un turpmākās darbības plānošanā.

	4.1.4. 
	Izglītības iestādes izveidotā sistēma katra izglītojamā izaugsmes nodrošināšanai neatkarīgi no sociālekonomiskajiem apstākļiem u.c. aspektiem (rezultatīvā rādītāja pielietošana tiek uzsākta brīdī, kad izglītības iestādēm ir pieejami izglītības kvalitātes monitoringa sistēmas dati)

	Katra bērna individuālās izaugsmes veicināšanai tiek nodrošinātas vienlīdzīgas iespējas, bērna vajadzībām atbilstošs atbalsts un mācību procesa pielāgošana. Bērna attīstība un sasniegumi tiek izvērtēti, sadarbojoties pedagogiem, atbalsta speciālistiem un ģimenei.  Vērtēšana notiek mēneša temata ietvaros – sākumā un beigās.
Metodiskajās sapulcēs pedagogi pilnveidojuši izpratni par rakstītprasmes attīstības posmiem un to iekļaušanu mācību procesa plānošanā visās mācību jomās. Izstrādāti mācību materiāli un demonstrēts to praktiskais pielietojums, veicinot izglītojamo individuālajām vajadzībām atbilstošu mācību procesu.

	Stiprināt pedagogu prasmes izmantot bērnu attīstības un sasniegumu izvērtējuma datus, lai mērķtiecīgāk plānotu individuālu atbalstu.
Pilnveidot mācību procesa diferenciāciju un individualizāciju, ņemot vērā bērnu atšķirīgās spējas, vajadzības un attīstības tempu.
Veicināt pedagogu un skolotāju palīgu izpratni par pašvadītas mācīšanas un mācīšanās pamatprincipiem.



Galvenie secinājumi par visu elementu: Iestādē ir izveidoti priekšnoteikumi vienlīdzīgas un iekļaujošas izglītības nodrošināšanai. Pedagogiem un tehniskajam personālam ir pilnveidota izpratne par iekļaušanas nozīmi, tiek nodrošināts atbalsts bērnu individuālajām vajadzībām un īstenota sadarbība ar atbalsta speciālistiem un ģimenēm. Turpmāk būtiski pilnveidot mācību procesa diferenciāciju un individualizāciju, kā arī mērķtiecīgāk izmantot bērnu attīstības un sasniegumu izvērtējuma datus individuālā atbalsta plānošanā.


4.2. Kvalitātes kategorijas “Kvalitatīvas mācības” elementa “Mācīšana un mācīšanās” stiprās puses un turpmākās attīstības vajadzības: 
	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.2.1. 
	Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei

	2025./2026. mācību gadā izglītības iestādē tika pilnveidota sistēma datu ieguvei par mācīšanas un mācīšanās kvalitāti:
Mācību procesa/ rotaļnodarbību vērošana – 
· Rotaļnodarbību vērošana bez iepriekšēja brīdinājuma 60% pedagogu.
· 2 reizes mācību gadā  nodarbību vērošana kolēģiem.
· Izstrādātas  un ieviestas vienotas vērošanas veidlapas:   https://ej.uz/padp9,  https://ej.uz/tkdkd. 
· Regulāra AS pēc katra vērojuma, izmantojot 3P metodi.
· Turpināts darbs pie mācīšanas kvalitātes paaugstināšanas, sniedzot pedagogiem metodisko atbalstu temata plānošanā, sasniedzamo rezultātu izvirzīšanā mācību jomās, vērtēšanā, mācību procesa diferencēšanā, personalizācijā un individualizācijā. 
Vecāku aptaujas anketā 97,4% respondentu vērtē izglītības kvalitāti iestādē kā augstu. Iegūtā informācija par mācīšanas un mācīšanās kvalitāti liecina par pozitīvu dinamiku. Skolvadības sistēmā, plānojot mēneša tematu un mācību jomu sasniedzamos rezultātus, pedagogi tos detalizēti formulē, precizējot un konkretizējot bērniem sasniedzamās prasmes un zināšanas. Šāda pieeja palīdz pedagogiem mērķtiecīgāk pamanīt un izvērtēt izglītojamo prasmes un zināšanas, kā arī sekot katra bērna attīstības dinamikai un plānot turpmāko mācību procesu. Mācību gada laikā Skolvadības sistēmu vismaz vienu reizi mēnesī izmantoja 87% izglītojamo vecāku (98 no 115), tādējādi nodrošinot vecākiem regulāru piekļuvi informācijai par bērna mācīšanos un attīstību. Pozitīvās disciplinēšanas prakses izvērtēšanai pedagogiem un iestādes tehniskajam personālam tika organizēts seminārs par pozitīvo disciplinēšanu. Metodiskajās sapulcēs pedagogi dalījās pieredzē par pozitīvās disciplinēšanas metožu izmantošanu ikdienas darbā. Mācību procesa vērošanas laikā viens no izvērtēšanas kritērijiem bija grupas emocionālā vide un pozitīvās disciplinēšanas metožu pielietošana ikdienas procesā. Iegūtie novērojumi tika izmantoti pedagogu darba izvērtēšanai, pieredzes apmaiņai un turpmākai mācību un audzināšanas procesa pilnveidei. Vecāku aptaujas anketās 98,8% respondentu norāda, ka bērns izglītības Iestādē jūtas fiziski un emocionāli droši

	Pilnveidot prasmi mērķtiecīgi vērot, fiksēt un analizēt bērnu darbību, salīdzinot savus vērojumus ar profesionālu analīzi un iegūtos datus izmantot turpmākās pedagoģiskās darbības plānošanā. Darbības:
· Īstenot praktisko nodarbību ciklu mazajās mācīšanās grupās.
· Kopīgi vērot vienu un to pašu mācību situāciju.
· Fiksēt konkrētus faktus par bērna darbību.
· Kopīgi analizēt un salīdzināt veiktos vērojumus.
· Noteikt turpmākos pedagoģiskos atbalsta un mācību procesa pilnveides soļus.

	4.2.2. 
	Mācību sasniegumu vērtēšanas kārtība

	2024./2025. mācību gadā iestādi absolvēja un mācības nākamajā izglītības pakāpē turpināja 19 izglītojamie. Izvērtējot atgriezenisko saiti no skolām un izglītojamo 1. klases diagnostikas darbu rezultātus, tika analizēti izglītojamo sasniegumi un identificētas pilnveidojamās prasmes, īpaši rakstītprasmes attīstībā. 
Valodas mācību jomas prasmes “Raksta rakstītos burtus” attīstības dinamika un izaugsme:
Salīdzinot izglītojamo sniegumu prasmes "Raksta rakstītos burtus" apguvē, novērojama pozitīva dinamika. Pirmsskolas noslēguma izvērtējumā vērtējums A (apguvis) tika uzrādīts 15,8% izglītojamo (3 bērni), kamēr 84,2% (16 bērni) — prasme norādīta līmenī T (turpina apgūt). Savukārt skolas sniegtajā atgriezeniskajā saitē vērtējumu  A (apguvis) sasnieguši jau 35,3% izglītojamo (6 bērni), un papildus 17,6% (3 bērni) uzrādījuši vērtējumu P (apguvis padziļināti). Tādējādi kopējais to bērnu īpatsvars, kuri prasmi apguvuši pilnībā vai padziļināti, skolas atgriezeniskajā saitē ir pieaudzis līdz 52,9% (9 bērni).
Attīstības vajadzības un tālākā pedagoga atbalsta nepieciešamība:
Neskatoties uz apguves pieaugumu, skolas atgriezeniskajā saitē 35,3% (6 bērni) joprojām atrodas līmenī  T (turpina apgūt) un 11,8% (2 bērni) — līmenī S (sācis apgūt). Rakstīto burtu pareizrakstība, precīza burtu elementu savienošana un rakstlaukuma ievērošana ir kompleksa prasme, kas cieši saistīta ar smalko motoriku. Dati apliecina, ka nozīmīgai daļai izglītojamo ir nepieciešams turpmāks, mērķtiecīgs un individuāli diferencēts pedagoga atbalsts šīs prasmes nostiprināšanai arī sākumskolas posma sākumā.
2025./2026. mācību gadā iestādi absolvēja un mācības nākamajā izglītības pakāpē turpināja 23 izglītojamie. 
Iepriekšējā mācību gada pieredze un iegūtie dati tika izmantoti turpmākā mācību procesa plānošanā un izglītojamo sasniegumu veicināšanā: tika organizētas 6 praktiskās nodarbības, par rakstītprasmes attīstības procesu un tā posmiem, izveidoti metodiskie materiāli, idejas mācību procesam. 
Matemātikas mācību jomā  prasmes  "Nosaka skaitu un veido skaitļa sastāva variācijas 10 apjomā" apguvē, vērojama ļoti augsta, noturīga un stabila apguves pakāpe abos izvērtēšanas posmos. Pirmsskolas noslēguma izvērtējumā vērtējums  A (apguvis) tika uzrādīts 100% izglītojamo (19 bērni). Savukārt skolas sniegtajā atgriezeniskajā saitē vērtējumu  A (apguvis) sasnieguši 41,2% izglītojamo (7 bērni), bet visaugstāko līmeni  P (apguvis padziļināti) uzrādījuši 47,1% izglītojamo (8 bērni). Tādējādi kopējais to bērnu īpatsvars, kuri prasmi apguvuši pilnībā vai padziļināti, skolas atgriezeniskajā saitē saglabājas ļoti augsts — 88,3% (15 bērni).
Attīstības vajadzības un tālākā pedagoga atbalsta nepieciešamība: Skolas atgriezeniskajā saitē līmenī  T (turpina apgūt) norādīti 11,8% izglītojamo (2 bērni), savukārt vērtējums S (sācis apgūt) nav uzrādīts nevienam bērnam (0,0%). Skaitļa sastāva izpratne, skaitīšana 10 apjomā un skaita saistīšana ar atbilstošu ciparu ir matemātiskās domāšanas pamatprasme. Dati apliecina, ka vairākums izglītojamo uzrāda teicamu gatavību sākumskolas matemātikas saturam, savukārt nelielajai daļai bērnu, kuri prasmi turpina apgūt, nepieciešams mērķtiecīgs pedagoga atbalsts praktiskajās darbībās ar uzskates materiāliem, lai nostiprinātu skaitļu "kaimiņu" noteikšanu un vienkāršu matemātisko izteiksmju sastādīšanu.
Bērniem tiek sniegta vecumam atbilstoša pozitīva un attīstoša atgriezeniskā saite, veicinot viņu pašapziņu, patstāvību un motivāciju mācīties.
Par bērna attīstību un sasniegumiem tiek nodrošināta regulāra informācijas apmaiņa ar bērna likumiskajiem pārstāvjiem- individuālās sarunas, skolvadības sistēma e-klase, atvērto durvju dienas, skolas izvērtējums mācību gada noslēgumā.
	Pilnveidot bērnu individuālās izaugsmes dinamikas dokumentēšanu un analīzi, vairāk akcentējot bērna progresu.
Pilnveidot atgriezeniskās saites sniegšanu bērniem, lai tā būtu konkrēta, pozitīva un vērsta uz turpmāko izaugsmi.

	4.2.3. 
	Izglītības iestādes individualizēta un/vai personalizēta atbalsta sniegšana izglītojamiem

	Iestādē savlaicīgi tiek identificētas bērnu individuālās attīstības un atbalsta vajadzības, regulāri vērojot bērna attīstību un ikdienas darbību, tiek veicināta bērnu piederības izjūta, savstarpēja palīdzība un pieņemšana, neatkarīgi no bērna individuālajām spējām un vajadzībām.
Izglītības iestādē ir izstrādāts “Darbinieku rīcības 9 soļu plāns”, kas nodrošina mērķtiecīgu un savlaicīgu individualizēta vai personalizēta atbalsta sniegšanu izglītojamajiem, kuriem nepieciešami atbalsta pasākumi.
Visiem izglītojamajiem, kuriem nepieciešams papildu atbalsts, izstrādāti individuālie izglītības programmas apguves plāni, noteikti individuālie sasniedzamie rezultāti un atbalsta pasākumi. Plāni tiek izvērtēti un pārskatīti ne retāk kā reizi pusgadā sadarbojoties ar bērnu likumiskajiem pārstāvjiem.
Organizētas 61 individuālā saruna ar izglītojamo vecākiem (53%), lai pārrunātu bērna attīstību un individuālās vajadzības, vienotos par individuālo mācību apguves plānu īstenošanu, nepieciešamajiem atbalsta pasākumiem un turpmāko sadarbību.
Organizētas 33 individuālās sarunas pie skolotājas logopēdes, uzsākot un noslēdzot mācību gadu, lai izvērtētu bērna attīstības dinamiku, sasniegumus un nepieciešamo turpmāko atbalstu.
Vienā no grupām, izvērtējot izglītojamā vajadzības, nodrošināts papildu skolotāja palīgs.
Atbalsta pasākumu īstenošanā iesaistīti grupu pedagogi un skolotāja logopēde. 23 izglītojamajiem tika nodrošināts logopēdiskais atbalsts individuālajās nodarbībās,
no kuriem 9 bija PMK atzinumi. 7 izglītojamajiem tika izstrādāti individuālie mācību apguves plāni, nosakot viņu individuālajām vajadzībām atbilstošus sasniedzamos rezultātus un atbalsta pasākumus.
Pārejot uz pamatizglītības posmu vai citu pirmsskolas izglītības iestādi, logopēda nodarbības bija nepieciešamas 8 izglītojamajiem, savukārt 3 izglītojamajiem papildu logopēdiskais atbalsts vairs nebija nepieciešams.
Papildus logopēda darbam skolotāja vienu reizi nedēļā, četrās grupās, organizēja logoritmikas nodarbības, kā arī sagatavošanas grupā īstenoja “Džimbas 11 soļu drošības programmu”, veicinot bērnu sociālo, emocionālo un drošības prasmju attīstību.
Vecāku aptaujas rezultāti apliecina augstu apmierinātību ar izglītības iestādes darbu – 97 % respondentu iestādes izglītības kvalitāti vērtē kā augstu vai ļoti augstu (58 % – augstu, 39 % – ļoti augstu). Tas apliecina pozitīvu vecāku vērtējumu par iestādes nodrošināto izglītības procesu un atbalstu izglītojamajiem. Individuālais un personalizētais atbalsts tiek īstenots, ņemot vērā katra bērna individuālās vajadzības, attīstības līmeni un mācīšanās iespējas.
Iestādē tiek veicināta vienlīdzīga, cieņpilna un atbalstoša attieksme pret visiem bērniem, darbiniekiem un bērnu likumiskajiem pārstāvjiem, veicinot sadarbību un piederības izjūtu. 
Skolotāja logopēde izstrādātja materiālu pirmsskolas izglītojamo rakstītprasmes attīstības dinamikas vērošanai. Iegūtie rezultāti tika kopīgi izvērtēti ar grupu pedagogiem, lai noteiktu turpmāk nepieciešamos atbalsta pasākumus un mācību procesa pilnveides nepieciešamību.
	Turpināt strādāt pie vienotas izpratnes veidošanas par diferenciāciju, personalizāciju un individualizāciju.
Aktualizēt pašvadītas mācīšanās nozīmi un metodisko paņēmienu kopumu, lai veiksmīgi to veicinātu;
Turpināt darbu pie temata plānošanas un aktualizācijas grupas vidē – metodiskie un mācību materiāli;















Galvenie secinājumi par visu elementu: Iestādē ir izveidota sistēma kvalitatīva, bērna vajadzībām atbilstoša mācību procesa īstenošanai. Mācību process tiek regulāri vērtēts un pilnveidots, izmantojot datus par bērnu sasniegumiem, mācību procesa vērošanu, pedagogu sadarbību un vecāku atgriezenisko saiti. Bērniem tiek nodrošināta daudzveidīga, praktiska un pētnieciska mācīšanās, kā arī individualizēts un personalizēts atbalsts. Turpmāk būtiski stiprināt vienotu datu analīzes sistēmu, bērnu individuālās izaugsmes dokumentēšanu un pedagogu vienotu izpratni par pašvadītu, diferencētu, individualizētu un personalizētu mācīšanos.

4.3.  Kvalitātes kategorijas “Laba pārvaldība” elementa “Atbalsts un sadarbība” stiprās puses un turpmākās attīstības vajadzības:

	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.3.1. 
	Izglītības iestādes vadītāja sadarbības kvalitāte ar izglītības iestādes dibinātāju un/vai pašvaldību
	Iestādes vadītājs sadarbojas ar iestādes dibinātāju – Jelgavas valstspilsētas pašvaldību – nodrošinot iestādes darbības, attīstības un izglītības kvalitātes jautājumu risināšanu:
-sadarbība ar Jelgavas Izglītības pārvaldi, sniedzot informāciju par iestādes darbību, sasniegumiem, aktualitātēm un nepieciešamajiem atbalsta pasākumiem;
- dalība pašvaldības organizētajās sanāksmēs, darba grupās – Jelgavas izglītības ekosistēmas attīstības stratēģiskā plāna 2026.–2034. gadam izstrādē, un profesionālās pilnveides pasākumos - Dialoga sarunvežu apmācību kurss;
- Dalība darbseminārā  “Stratēģiskā plānošana: sistēma izglītojamo talantu atpazīšanai un attīstīšanai” 
-sadarbība ar pašvaldību iestādes budžeta, personāla, saimniecisko jautājumu un attīstības plānošanas jautājumos:
-dibinātājs tiek informēts par iestādes darbības rezultātiem, konstatētajām problēmām un nepieciešamajiem risinājumiem; - Domes priekšsēdētāja vietnieks Aigars Rublis pārstāv dibinātāju Iestāde padomē.
-sadarbība STEM projekta aktivitāšu īstenošanā “STEM un pilsoniskās līdzdalības norises plašākai izglītības pieredzei un karjeras izvēlei”. 

	Pilnveidot iestādes gatavību ārkārtas situācijām, aktualizējot rīcības plānus, precizējot personāla atbildības, organizējot praktiskās mācības un evakuācijas, kā arī nodrošinot skaidru saziņas kārtību un nepieciešamos resursus iestādes darbības nepārtrauktībai.

	4.3.2. 
	Izglītības iestādes vadītāja sadarbības kvalitāte ar vietējo kopienu un/vai nozares organizācijām

	Sadarbība ar bērnu likumiskajiem pārstāvjiem, iesaistot viņus iestādes pasākumos, aptaujās un lēmumu apspriešanā.
Iestāde iesaistās vietējās kopienas aktivitātēs un pasākumos 
– Izglītojamo grupas dodas pie Jāņa Čakstes pieminekļa atceroties Latvijas valsts pirmā prezidenta dzimšanas dienu un Latvijas proklamēšanas gadadienu.
· Ģimeņu iesaistīšanās Lāčplēša dienas lāpu gājienā, pilsētas svētkos.
Notiek pieredzes un labās prakses apmaiņa ar citām izglītības iestādēm.
Sadarbībā ar SIA “Jelgavas Ūdens”- veikti uzlabojumi infrastruktūrā un sakārtota pieguļošā teritorija.
Jelgavas 4. sākumskolas un Centra pamatskolas pirmo klašu pedagogu un direktores dalība izlaiduma grupas vecāku sapulcē. 
Sadarbība ar SIA Lielvircavas agro- karjeras nedēļas ietvaros.
Regulāra sadarbība ar pilsētas bibliotēkām, Zinītis, Miezītes bibliotēka u.c.
Vadītājs iniciē un koordinē sadarbību ar pašvaldības iestādēm STEM jomas attīstībai, organizējot kopīgas aktivitātes/projektus un nodrošinot pieredzes apmaiņu. 
Pieredzes apmaiņa starp pirmsskolas pedagogiem par STEM pieejas izmantošanu- ZRKAC organizētā “Zinātnieku nakts”.
Dalība Eiropas Sociālā fonda Plus projekta Nr. 4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei”.
Izglītības iestāde aktīvi iesaistās Latvijas Biozinātņu un tehnoloģiju universitātes (LBTU) organizētajās izglītojošajās aktivitātēs, veicinot bērnu interesi par dabaszinātnēm, tehnoloģijām un pētniecisko darbību.
Iestādes bērni un ģimenes apmeklēja LBTU organizēto pasākumu “Mežs ienāk Jelgavā”, kurā bērniem bija iespēja praktiski iesaistīties, izzināt ar mežu un dabu saistītus jautājumus, iepazīt dabas materiālus un attīstīt pētnieciskās prasmes. Dalība pasākumā sekmēja dabaszinātņu apguvi, vides izglītību un STEM pieejas elementu integrēšanu bērnu mācīšanās procesā.
Iestādes bērni un ģimenes piedalījās arī Bērnu un jauniešu tehnoloģiju festivālā, kurā bija iespēja apmeklēt STEM radošās darbnīcas, zinātnes šovu, tehnoloģiju demonstrācijas, robotikas aktivitātes un citas izzinošas norises. 

	Palielināt ar mācību tematiku un sasniedzamajiem rezultātiem saistītu sadarbības aktivitāšu skaitu, nodrošinot bērniem iespējas iegūt jaunu praktisko pieredzi un paplašināt izpratni par apkārtējo pasauli.
Pilnveidot sadarbību ar sākumskolām , nodrošinot  izglītojamajiem emocionāli drošu pāreju no pirmsskolas uz 1. klasi.

	4.3.3. 
	Izglītības iestādes vadītāja rīcība, veidojot izziņas un inovāciju organizācijas kultūru izglītības iestādē

	Iestādē tiek atbalstīta jaunu, bērnu attīstībai atbilstošu pieeju un metožu izmantošana.
Tiek veicināta pedagogu iesaiste ideju izvirzīšanā, risinājumu meklēšanā un iestādes darba pilnveidē.
Iestādē tiek pārņemta un popularizēta labā prakse, veicinot mācīšanos citam no cita.
Vadītāja atbalsta pārmaiņas un veicina uz attīstību vērstu, atvērtu un sadarbībā balstītu organizācijas kultūru.
	Aktualizēt STEAM mācību jomas – metodiski un materiālās bāzes izstrādē;
Stiprināt pedagogu iesaisti jaunu ideju izstrādē, izmēģināšanā un izvērtēšanā.

	4.3.4. 
	Izglītības iestādes vadītāja rīcība savstarpējās pieredzes apmaiņai un komanddarbam izglītības iestādē

	Vadītāja veicina pedagogu profesionālo izaugsmi, pieredzes apmaiņu un jaunu ideju īstenošanu.
Veicināta darbinieku piederības sajūta un komandas saliedētība, nodrošinot darbinieku uzklausīšanu un atbalstu, kā arī savlaicīgi un profesionāli risinot konfliktsituācijas.
Divas reizes mācību gadā tiek organizētas grupu komandu sarunas ar iestādes vadību.
Nodrošināta regulāra pedagogu sadarbība un pieredzes apmaiņa metodiskajās, grupu komandu un pedagoģiskajās sapulcēs:
 izstrādāti metodiskie mācību materiāli,
notikusi pieredzes apmaiņa, apspriestas konkrētas profesionālās pilnveides tēmas- rīta apļa organizācija un saturs, rakstītprasmes attīstība visos vecumposmos,
iekļaujošas izglītības pamatprincipi, pozitīvā disciplinēšana,
logoritmikas elementu iekļaušana rīta aplī,
mācību procesa diferenciācija, individualizācija un personalizācija.
Pedagogi kopīgi plānoja mācību procesa pilnveidi:
notika 7 metodiskās, 11 grupu komandu, 7 informatīvās sapulces un 3 pedagoģiskās sēdes;
Pedagogi plānoti vērojuši kolēģu organizēto mācību procesu, pievēršot uzmanību rīta apļiem, aktivitātēm temata apguvei, sasniedzamo rezultātu sasniegšanai un mācīšanas un mācīšanās organizācijai. Veicināta pieredzes apmaiņa un labās prakses pārnese, lai pilnveidotu mācību pieeju un sekmētu ikviena izglītojamā izaugsmi.
Pedagogi regulāri analizējuši bērnu mācīšanās rezultātus un attīstības dinamiku, lai pilnveidotu mācību procesu un izvēlētos bērnu vajadzībām atbilstošas metodes.
	Veicināt pedagogu aktīvāku iesaisti labās prakses un jaunu ideju pārnesē.
Stiprināt komandas darbu, kopīgu mērķu izvirzīšanu un atbildību par rezultātu.

	4.3.5. 
	Izglītības iestādes vadītāja sadarbības kvalitāte ar izglītojamo vecākiem (tiek vērtēts visās izglītības iestādēs, izņemot profesionālās pilnveides un profesionālās tālākizglītības iestādēs)
	Vadītāja veido atvērtu, cieņpilnu un uz sadarbību vērstu komunikāciju ar bērnu likumiskajiem pārstāvjiem.
Vecākiem ir iespēja savlaicīgi saņemt informāciju par bērna attīstību, iestādes darbu un aktualitātēm.
Vadītāja uzklausa vecāku viedokļus, ierosinājumus un jautājumus, nepieciešamības gadījumā iesaistoties to risināšanā. 2025./2026. mācību gadā tika uzklausītas un risinātas 7 problēmsituācijas saistībā ar interešu izglītības organizēšanu, dienas miega nodrošināšanu, mājmācības organizēšanu, adaptācijas procesu, izglītojamo savstarpējās komunikācijas jautājumiem, ikdienas mācību procesa organizācijas jautājumiem. 
Organizētas 6 grupu vecāku sapulces, nodrošinot informācijas apmaiņu un sadarbību bērnu attīstības un mācību procesa jautājumos.
Vecāku aptaujā piedalījās 67% respondenti (77 no 115). Vecāku aptaujas rezultāti apliecina, ka informācijas aprite par bērna individuālo attīstību un mācību sasniegumiem tiek nodrošināta lielākajai daļai ģimeņu. 55 % vecāku norāda, ka informāciju par bērna mācību sasniegumiem un ikdienas gaitām saņem regulāri, vismaz reizi nedēļā, savukārt 35 % – neregulāri. 9 % informāciju saņem reti un 1 % – nekad.
Vadītāja veicina sadarbību starp pedagogiem un vecākiem, lai kopīgi atbalstītu bērna attīstību un labbūtību – individuālās sarunas, vecāku iesaiste Iestādes notikumos, kopienas aktivitātēs, pilsētai nozīmīgos pasākumos un Iestādes padomes darbība.
Veidota savstarpējā uzticēšanās, cieņa un partnerība starp iestādi un bērnu ģimenēm. Vecāku aptaujas anketā 92,2% respondenti norāda, ka iesaistās iestādes organizētajos pasākumos. 98,7% respondentu vērtē ļoti labi un labi sadarbību ar iestādes personālu un 98,7% respondentu vadības komandas darbu vērtē kā efektīvu, uz rezultātu orientētu pārvaldību.
	Pilnveidot vecāku atgriezeniskās saites iegūšanu, analīzi un izmantošanu iestādes darba pilnveidē.

	4.3.6. 
	Izglītības iestādes vadītāja rīcība, nodrošinot izglītības iestādes padomes/konventa un izglītojamo pārstāvības institūcijas darbību (tiek vērtēts visās izglītības iestādēs, izņemot profesionālās tālākizglītības un profesionālās ievirzes, profesionālās pilnveides izglītības iestādēs)

	Vadītāja piedalās Izglītības iestādes padomes iniciētajās sēdes, aktualizējot iestādes attīstībai un bērnu vajadzībām nozīmīgus jautājumus un nodrošinot vecāku pārstāvju iesaisti to apspriešanā. Vadītāja informē padomi par iestādes darbības rezultātiem, aktualitātēm un attīstības prioritātēm. 
Nodrošināta informācijas aprite starp iestādes vadību, pedagogiem un bērnu likumiskajiem pārstāvjiem - skolvadības sistēma e-klase, grupu whatssap saziņa, individuālās sarunas, izglītojoši pasākumi.
2025./2026. mācību gadā notikušas 2  iestādes padomes sēdes, izskatīti  jautājumi par  iestādes attīstību, mācību procesu, drošību, vidi un labbūtību. Padomes sēžu protokolos fiksēti vecāku priekšlikumi un pieņemti lēmumi:
· par individuālo sarunu organizēšanu
· atvērto durvju dienu organizēšanu
· par vecāku iesaisti grupu aktivitātēs
· līdzdalība mājturības nodarbību organizēšanā
· dažādu saimniecisko jautājumu risināšanā.
Vecāki iesaistījušies Latvijas dzimšanas dienas svētku notikuma norisēs, grupu Ziemassvētku pasākumos, kopā ar izglītojamajiem piedalījušies dabas materiālu vākšanā mācību procesa nodrošināšanai, piedalījušies grupu iniciētās aktivitātēs- prezentāciju gatavošana, iepazīstināšana ar savu talantu, līdzdalība talkās un atbalsts ikdienā.

	Stiprināt vecāku pārstāvju aktīvāku līdzdalību lēmumu pieņemšanā un kopīgu risinājumu veidošanā.



Galvenie secinājumi par visu elementu: Iestādē ir izveidota uz sadarbību, savstarpēju uzticēšanos un atbildību balstīta darba vide.
Vadītāja mērķtiecīgi veido sadarbību ar pašvaldību, vietējo kopienu, nozares profesionāļiem, pedagogiem un bērnu likumiskajiem pārstāvjiem.
Vadītāja veicina pedagogu profesionālo izaugsmi, pieredzes apmaiņu, komandas darbu un labās prakses pārnesi.
Tiek nodrošināta vecāku iesaiste iestādes darbībā, bērna attīstības atbalstīšanā un iestādes padomes darbībā.
Iestādes padome darbojas kā sadarbības un līdzdalības platforma, sniedzot iespēju vecāku pārstāvjiem iesaistīties iestādes attīstības jautājumu risināšanā. Vadītāja uzklausa dažādu iesaistīto pušu viedokļus, veicina kopīgu risinājumu meklēšanu un atbalsta iniciatīvas.

4.4.  Kvalitātes kategorijas “Iekļaujoša vide” elementa “Drošība un psiholoģiskā labklājība” stiprās puses un turpmākās attīstības vajadzības:

	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.4.1. 
	Izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību

	Iestādē regulāri tiek iegūta informācija par bērnu, bērnu likumisko pārstāvju un personāla drošību un psiholoģisko labklājību, izmantojot:
· ikdienas komunikāciju;
· aptaujas;
· bērnu mācību sasniegumu izvērtēšana;
· pārrunas;
· atgriezenisko saiti.
Pedagogu aptaujas anketās 100% respondentu norāda, ka saņem strukturētu un argumentētu atgriezenisko saiti no vadības komandas par sava darba kvalitāti.

Vadītāja uzklausa bērnu, bērnu likumisko pārstāvju un darbinieku viedokļus, savlaicīgi reaģē uz konstatētajiem jautājumiem un riskiem, kā arī nepieciešamības gadījumā organizē to risināšanu.

Darbiniekiem, individuālajās sarunās, ir iespēja vērsties pie vadītājas ar jautājumiem un situācijām, kas ietekmē viņu drošību un psiholoģisko labklājību. 

Aptaujas anketās iegūtā informācija tiek izmantota drošas, emocionāli labvēlīgas vides nodrošināšanai un iestādes darba pilnveidei. 
	Pilnveidot iegūtās informācijas sistemātisku apkopošanu un analīzi, lai savlaicīgāk identificētu drošības un psiholoģiskās labklājības riskus, izvērtētu to dinamiku un mērķtiecīgi plānotu nepieciešamos uzlabojumus.

	4.4.2. 
	Izglītības iestādes iekšējās kārtības un drošības noteikumu ievērošana 

	Iestādē iekšējās kārtības un drošības noteikumu ievērošana tiek mērķtiecīgi nodrošināta, regulāri aktualizējot un pārrunājot noteikumus ar darbiniekiem, bērniem un bērnu likumiskajiem pārstāvjiem. Bērniem noteikumi tiek skaidroti vecumam atbilstošā veidā un kopīgi iedzīvināti ikdienas situācijās, savukārt darbiniekiem tiek nodrošinātas regulāras instruktāžas un informācijas aktualizēšana. Noteikumu ievērošana tiek izvērtēta ikdienas darbā un pašvērtējumā, nepieciešamības gadījumā pilnveidojot veicamos pasākumus.


Iestādē tiek veidota drošības kultūra, kurā ikviens darbinieks apzinās savu atbildību par bērnu drošību un labbūtību.
	
Stiprināt bērnu vecumam atbilstošu izpratni par drošu rīcību un atbildību par savu un citu drošību.

Pilnveidot darbinieku vienotu izpratni par drošības prasību ievērošanu un rīcību dažādās drošības situācijās.

	4.4.3. 
	Izglītības iestādes fiziskā drošība un ar to saistīto risku identificēšana un novēršana

	Iestādē tiek nodrošināta bērniem un personālam droša, sakārtota un uzraudzīta fiziskā vide.
Iestādes teritorijas drošība tiek sistemātiski izvērtēta un pilnveidota, savlaicīgi novēršot iespējamos apdraudējumus un atjaunojot āra infrastruktūru. Teritorijā ir nozāģētas bīstamās egles, veikta žoga nomaiņa, atjaunoti un nomainīti rotaļu un citu konstrukciju elementi, kā arī regulāri tiek veikti āra infrastruktūras uzturēšanas un atjaunošanas darbi, lai nodrošinātu bērniem drošu un atbilstošu vidi.
Darbinieki ir iesaistīti fiziskās drošības risku pamanīšanā un ziņošanā par tiem. 
Iestādē tiek veidota drošības kultūra, kurā darbinieki apzinās savu atbildību par drošas fiziskās vides uzturēšanu un savlaicīgu iespējamo risku identificēšanu.
	Stiprināt darbinieku iesaisti fiziskās drošības risku savlaicīgā identificēšanā un ziņošanā.

Pilnveidot konstatēto risku novēršanas pasākumu dokumentēšanu un veikto pasākumu efektivitātes izvērtēšanu.

	4.4.4. 
	Emocionālā drošība izglītības iestādē un ar to saistīto risku novēršana

	Iestādē tiek veidota bērniem un personālam emocionāli droša, cieņpilna un atbalstoša vide, kurā tiek veicināta savstarpēja cieņa, uzticēšanās un sadarbība.
Iestādē tiek stiprināta bērna piederība iestādei, pilsētai un Latvijas valstij, bērniem piedaloties kopīgos svētkos, tradīcijās un aktivitātēs, kā arī iepazīstot Latvijas kultūru un vērtības: 
· Zinību diena – katras ģimenes īpašā sveikšana;
· Latvijas valsts svētki piedaloties izglītojamo ģimenēm; 
· Gaismiņas dzimšanas dienas un vārda dienas svētki;
· radošās darbnīcas;
· Ziemassvētku pasākumi;
· Jelgavas pilsētas svētku pasākumi
Ikdienas darbībā bērni tiek rosināti ievērot kopīgi noteiktās vērtības un tikumus, uzņemties atbildību, cienīt citus, palīdzēt un patstāvīgi risināt ikdienas situācijas:
· grupu noteikumi - bērnu iesaistīšana kopīgu lēmumu pieņemšanā un atbildības uzņemšanās par savu rīcību;
· sadarbība ar Jelgavas bibliotēkām – grāmata kā vērtība, lasītprasmes attīstīšana un grāmatas kā vērtības izzināšana;
· valsts valodas lietošana un pilnveidošana ikdienas saziņā.

Bērniem tiek nodrošinātas viņu interesēm, vajadzībām un spējām atbilstošas iespējas izaugsmei, pašizpausmei un radošai darbībai, mērķtiecīgi iesaistot ģimeni bērna attīstības veicināšanā:
· radošie darbi, eksperimenti;
· bērnu interešu un ideju īstenošana ikdienas mācību procesā;
· bērnu darbu izstādes un prezentācijas temata ietvaros;
· sadarbība ar izglītojamo vecākiem sportisku, muzikālu, izzinošu aktivitāšu organizēšanā – talantu mēnesis, profesiju izzināšana sadarbībā ar vecākiem.
· interešu izglītība – angļu valoda, sadarbība ar FTK Jelgava un studiju “Dejo visi 2”.
Iestādē tiek veicināta pozitīva un cieņpilna bērnu savstarpējā saskarsme, nepieļaujot emocionālu vardarbību. Darbiniekiem tiek sniegts nepieciešamais atbalsts sarežģītu situāciju risināšanā un psiholoģiski drošas darba vides uzturēšanā.
	Pilnveidot preventīvus pasākumus bērnu savstarpējo konfliktu un emocionālās vardarbības mazināšanai.

Mērķtiecīgi attīstīt bērnu prasmes atpazīt un izteikt emocijas, risināt konfliktus un veidot cieņpilnas attiecības.

	4.4.5. 
	Izglītības iestādes personāla un izglītojamo labizjūta

	Iestādē mērķtiecīgi īstenoti pasākumi bērniem nodrošinātas iespējas paust emocijas, vajadzības un viedokli, izmantojot sarunas, emociju kartītes un citus vecumam atbilstošus paņēmienus. Personāla labbūtības veicināšanai pedagogiem un tehniskajiem darbiniekiem organizētas profesionālās pilnveides aktivitātes par pozitīvo disciplīnu, bērnu emocionālajām vajadzībām un savstarpējo komunikāciju, kas sekmē drošu, cieņpilnu un atbalstošu vidi. 
	Stiprināt pedagogu prasmes savlaicīgi atpazīt bērnu emocionālās un sociālās vajadzības un atbilstoši uz tām reaģēt.

Pilnveidot pasākumus personāla profesionālās un emocionālās labizjūtas veicināšanai, stiprinot savstarpējā atbalsta un komandas sadarbības kultūru.



Galvenie secinājumi par visu elementu: Iestādē ir nodrošināta droša, emocionāli labvēlīga un bērnu attīstību veicinoša vide.
Vadītāja mērķtiecīgi pārrauga bērnu un personāla fizisko un emocionālo drošību, savlaicīgi identificējot un novēršot riskus.
Iestādē tiek ievēroti iekšējās kārtības un drošības noteikumi, kā arī veicināta darbinieku atbildība par drošu vidi.
Tiek iegūta un izmantota informācija par bērnu, vecāku un personāla drošību un labizjūtu, lai pilnveidotu iestādes darbu.
Veidota cieņpilna, uz sadarbību un savstarpēju atbalstu balstīta vide, kas sekmē bērnu un personāla psiholoģisko labklājību.

5. Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi 

	Izglītības iestādes, izglītības programmu akreditācijas un/vai izglītības iestādes vadītāja profesionālās darbības 
novērtēšanas datums: 24.02.21.
Izglītības kvalitātes valsts dienesta 2021.gada 25.janvāra rīkojums  Nr.1D-06e/42 „Par akreditācijas ekspertu komisijas izveidi” Novērtēšanas laiks iestādē  no 2021.gada 1.februāra līdz 12.februārim

	Uzdevumi 
	Izpilde

	Turpināt pilnveidot izglītojamo labizjūtas nodrošināšanu, iesaistoties visai iestādes saimei.
	Labizjūtas nodrošināšanai veikti pasākumi:
· organizētas emociju atpazīšanas un pašregulācijas aktivitātes, pārrunājot bērnu emocijas un iespējamos risinājumus dažādās situācijās;
· grupās kopīgi izstrādāti un ikdienā izmantoti noteikumi un vienošanās par drošu un cieņpilnu uzvedību;
· konfliktsituācijās pedagogi izmantojuši mierīgas sarunas, situācijas pārrunāšanu un risinājumu meklēšanu kopā ar bērniem;
· nodrošinātas individuālas sarunas ar bērniem, kuriem nepieciešams emocionāls vai sociāls atbalsts;
· organizētas kustību aktivitātes, pastaigas, rotaļas un aktivitātes svaigā gaisā, veicinot bērnu fizisko labsajūtu;
· izmantotas rotaļas un kopīgas aktivitātes bērnu savstarpējo attiecību un piederības izjūtas stiprināšanai;
· bērniem nodrošinātas iespējas izteikt savas vajadzības, emocijas un viedokli, pedagogam uzklausot un pārrunājot bērna teikto;
· nepieciešamības gadījumā pedagogi sadarbojušies ar atbalsta speciālistiem, lai noteiktu bērnam nepieciešamo atbalstu un vienotos par turpmāko rīcību;
· ar bērnu likumiskajiem pārstāvjiem pārrunātas bērna emocionālās, sociālās un uzvedības vajadzības, vienojoties par atbalsta pasākumiem;
· iestādes darbiniekiem organizētas aktivitātes par pozitīvu disciplinēšanu, bērnu savstarpējām attiecībām un konfliktu risināšanu, lai veidotu vienotu pieeju bērnu labizjūtas veicināšanā. 

	Turpināt meklēt risinājumus izglītības iestādes vides pilnveidošanā un mācību metožu dažādošanā.
	Turpināta izglītības iestādes vides pilnveide:
· pilnveidoti grupu mācību centri un zonas, nodrošinot bērniem brīvi pieejamus un vecumam atbilstošus materiālus patstāvīgai darbībai;
· mācību vide tiek regulāri papildināta un mainīta atbilstoši bērnu interesēm, aktuālajai tematikai un sasniedzamajiem rezultātiem;
· āra vide tiek mērķtiecīgi izmantota kā mācību vide, organizējot novērojumus, pētījumus, eksperimentus, kustību aktivitātes un praktiskus uzdevumus, izmantojot dabas materiālus;
· izmantotas dažādas mācību organizācijas formas – individuālais darbs, darbs pāros, mazās grupās un prezentēšana;
· mācību procesā tiek izmantoti didaktiskie materiāli, vizuālie atbalsti, digitālie un interaktīvie resursi;
· bērniem tiek nodrošinātas iespējas patstāvīgi izvēlēties materiālus, darbības veidu un risinājumu;
· pedagogi dalās ar izmantotajām mācību metodēm un izstrādātajiem materiāliem;
· bērnu vērojumu un sasniegumu vērtējums tiek izmantots, lai pielāgotu mācību vidi, uzdevumu grūtības pakāpi un pedagoga atbalsta veidus;
 
Veikti uzlabojumi āra vidē:
· Bitīšu grupā izgatavots rotaļu konstrukcija “māja”;
· uzlabota teritorija sportisko aktivitāšu veikšanai izveidojot zaļo zonu;
· atsevišķos grupu laukumos likvidēta melnzemes teritorija un veikts smilšu uzbērums;
· Skudriņu grupas laukums papildināts ar dažāda izmēra koka bluķiem inženierzinātņu un konstruēšanas prasmju attīstīšanai;
· visu grupu laukumos izvietotas augstās dobes dabaszinātņu jomas pētniecībai.

	Turpināt atbalstīt un veicināt katra darbinieka personisko un profesionālo attīstību, akcentu liekot uz digitālās pratības uzlabošanu un IKT izmantošanu darba pienākumu veikšanai.
	Nodrošināts atbalsts darbinieku personiskajai un profesionālajai attīstībai, īpašu uzmanību pievēršot digitālās pratības pilnveidei. Ikdienas darbā darbinieki izmanto tiešsaistes dokumentus un digitālos rīkus informācijas apritei, darba plānošanai un dokumentēšanai. Izglītības procesā un saziņā ar bērnu likumiskajiem pārstāvjiem tiek izmantota skolvadības sistēma e-klase, veicinot digitālo risinājumu mērķtiecīgu izmantošanu. Vadītāja atbalsta darbiniekus jaunu digitālo risinājumu apguvē un izmantošanā. Profesionālās kompetences pilnveides kursos pirmajā mācību pusgadā kopā tika apgūtas 236 stundas un otrajā mācību gadā 104 stundas, aptverot tēmas:
· audzināšanas jautājumos;
· atbalsta pasākumi bērniem ar dažādām speciālām vajadzībām pirmsskolas izglītībā;
· digitālo prasmju pilnveidošana.




6. Izglītības iestādes kvalitātes mērķi  un izvirzītās darba prioritātes 

1. 
2. 
3. 
4. 
5. 
6. 
6.1.  Izglītības iestādes dibinātāja izvirzītie profesionālās darbības mērķi izglītības iestādes vadītājam: 

	Izvirzītie profesionālās darbības mērķi
	Sasniegtais rezultāts

	Mūsdienīgs, kvalitatīvs un pieejams  pirmsskolas  izglītības pakalpojums.

	1. Izveidota droša, iekļaujoša, attīstību un mācīšanos veicinoša izglītības vide. 
2. Izglītības programmu mērķu sasniegšanā īstenota vērtībās un lietpratībā balstīta mācīšanas un mācīšanās pieeja. 
3. Mācību jomu pamatu un vispārīgo prasmju apguvē nodrošināta mācīšanās pieredzes veidošana atbilstoši Vienotas skolas konceptam.  
Vērtējums: Labi. Izglītības iestādes vadītāja sekmīgi vada izglītības iestādes stratēģiskās attīstības plānošanu, ikgadējās darbības plānošanu un ikdienas darba plānošanu, sasaistot to ar izglītības  attīstības un politikas mērķiem. Attīstības plānošanā iesaista personālu un izglītojamo vecākus. Iestādes vadības komanda sadarbībā ar Izglītības pārvaldi sistemātiski analizē iestādes darba rezultātus, vērtē turpmākās attīstības vajadzības, definē prioritātes katram mācību gadam.

	Personalizēts atbalsts ikviena attīstības potenciāla  sasniegšanai.
	1. Izveidota un ieviesta sistēma atbalsta vajadzību noteikšanai un nodrošināšanai.
2.Nodrošināts  veiktspējas dialogs un snieguma efektivitātes  monitorēšana. 
Vērtējums: Labi. 
Iestādē ir vienota izpratne par katra darbinieka personisko lomu un atbildību iestādes mērķu sasniegšanā, tāpēc mērķtiecīgi tiek plānota un organizēta personāla un organizēta personāla profesionālās kompetences pilnveide. Pedagogi paaugstina savu profesionalitāti saskaņā ar profesionālās kompetences plānu, arī iestādes tehniskajiem darbiniekiem tiek organizētas gan teorētiskas mācības, gan praktiskas nodarbības izglītības kvalitātes un personāla labbūtības paaugstināšanai un izglītojamo labizjūtas nodrošināšanai. Iestādē ir vienota izpratne par katra darbinieka personisko lomu un atbildību iestādes mērķu sasniegšanā, tāpēc mērķtiecīgi tiek plānota un organizēta personāla un organizēta personāla profesionālās kompetences pilnveide.

	Sadarbība ar izglītojamo likumiskajiem pārstāvjiem līdzdalības un līdzatbildības  veicināšanai.
	1. Efektīva izglītības iestādes padomes darbība  
2. Vecāki aktīvi iesaistās sava bērna mācīšanās sasniegumu paaugstināšanā un kopīgā darbā izglītības mērķu īstenošanā.  
Vērtējums: Labi.
Izglītības iestādes vadītāja nodrošina sistēmisku un sistemātisku sadarbību ar izglītojamo vecākiem. Vecāki tiek iepazīstināti ar izglītības aktualitātēm un iestādes darba prioritātēm, konkrētajiem izvirzītajiem uzdevumiem mācību gadam. Vecāki saņem regulāru informāciju par sava bērna individuālo attīstību, prasmēm, kuras ilgtermiņā jāattīsta un jānostiprina. Atsevišķos gadījumos vadītāja iniciē sadarbību un iesaista arī Izglītības pārvaldes atbalsta speciālistus.
Iestādes tradīciju klāstā nozīmīgu lomu ieņem pasākumi izglītojamajiem kopā ar vecākiem.

	Efektīva personāla politika un laba pārvaldība.
	1. Pilnveidota vadītāja un vadības komandas profesionālā kompetence pārmaiņu vadības un  līderības jautājumos.  
2. Efektīva vadības administratīvā un profesionālā darbība.  
3. Iniciatīva un iesaiste izglītības politikas veidošanā.  
Vērtējums: Labi.
Iestādes darbības efektivitātes veicināšanai ieviesta digitālo dokumentu veidošana un koplietošana. Iestādes darbinieku profesionālas labbūtības veicināšanai ieviestas kopīgas mācīšanās tradīcijas, apkopoti labās prakses piemēri, kas tiek piedāvāti pilsētas un valsts  mēroga pieredzes pārneses pasākumos.




6.2. Izglītības iestādes izvirzītās darba prioritātes 2026./2027. mācību gadam:

	Izvirzītās izglītības iestādes darba prioritātes
	Plānotie sasniedzamie rezultāti

	Pasvadīta mācīšanās - Veicināt pedagogu izpratni un profesionālo kompetenci pašvadītas mācīšanās pieejas īstenošanā pirmsskolā, pilnveidojot mācību procesa plānošanu, organizēšanu un bērna patstāvīgu mācīšanos.
	Pilnveidotas pedagogu prasmes organizēt mācību procesu un vidi, kas veicina bērnu patstāvīgu izvēli, iesaisti, atbildību un spēju vadīt savu mācīšanos atbilstoši vecumposmam. Nodrošināts metodiskais atbalsts un praktiski risinājumi pašvadītas mācīšanās veicināšanai – pilnveidota mācību vide, darba forma un pedagoģiskie paņēmieni, kas sekmē bērna izvēli, iniciatīvu, atbildību par savu darbību un mācīšanās procesa izvērtēšanu.

	STEAM - Pilnveidot kvalitatīvu, bērncentrētu mācību procesu, sistemātiski ieviešot STEAM pieeju, attīstot pedagogu profesionālo kompetenci, nodrošinot diferencētu, individualizētu un personalizētu mācīšanos, kā arī regulāri izvērtējot bērnu attīstību un mācību procesa kvalitāti.
	Nodrošināta vienota STEAM pieejas īstenošana pirmsskolā, stiprināta pedagogu profesionālā sadarbība, pilnveidota mācību vide un regulāri izvērtēta bērnu attīstība un mācību procesa efektivitāte.

	Diferenciācija, individualizācija un personalizācija - Pilnveidot skolotāju profesionālo sadarbību, pieredzes apmaiņu un diferencētu pieeju izmantošanu, lai veicinātu iekļaujošu un kvalitatīvu mācību procesu, kas nodrošina katra izglītojamā individuālo vajadzību ievērošanu un attīstības iespējas.
	Veicināta mācību procesa plānošana un īstenošana, ņemot vērā izglītojamo individuālās vajadzības un iepriekšējo pieredzi, kā arī stiprināta skolotāju sadarbība metodiskajā darbā un pieredzes apmaiņā, sekmējot mācību procesa kvalitātes un efektivitātes paaugstināšanu.



7. Cita izglītības iestādes darbību raksturojoša informācija

7. 
7.1.  Informācija par lielākajiem īstenotajiem projektiem 2025./2026. mācību gadā:
Vērtēšanas periodā iestāde nav iniciējusi vai iesaistījusies projektos.



7.2. Informācija par institūcijām, ar kurām noslēgti sadarbības līgumi:

	Institūcija, ar kuru noslēgts sadarbības līgums
	Sadarbības līguma mērķis 
(Izglītības programmu īstenošanai)
	Līguma termiņš

	Centrs Dardedze
	Džimbas 11 soļu drošības programmas īstenošana pirmsskolas Iestādē.
	LĪGUMS NR.DZA-21/2025
2027. gada 31. decembris



7.3. Jebkādi citi sasniegumi, galvenie secinājumi par izglītības iestādei svarīgo, specifisko:
Atziņas no Iestādes padomes vecākiem un vecāku aptaujas anketām: 
Paldies par laimes un izredzētības sajūtu - katru dienu no rīta verot iestādes vārtiņus! 
Es noliecu galvu iestādes akadēmiskā, vadošā un tehniskā personāla priekšā par to darbu, kas ik dienas tiek veikts. Man kā vecākam tas, ko redzu, noteikti ir daudz vairāk nekā vispār sagaidītu no PII.
Turpiniet! Jums viss sanāk brīnišķīgi! Paldies par iespēju būt daļai no jūsu kopienas. 


                                                                                                                                                                                                                                                                                                                          Agrita Loca
Izglītības iestādes vadītājs                                          _______________________________                                                                vārds, uzvārds                          paraksts
*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

